24.2.2022
Jurnalul Oficial al Uniunii Europene
RO
L 45/1529 COMISIE ACȚIUNI PREGĂTITOARE
CAPITOLUL PA 02 — INVESTIȚII EUROPENE STRATEGICE (continuare) PA 02 20
(continuare)
PA 02 20 02
(continuare) Satele Uniunii vor colabora îndeaproape, în cadrul Uniunii și în afara sa, pentru dezvoltarea generală a capacităților și, mai precis, pentru a face schimb de experiență, pentru a transfera cunoștințe și competențe privind planificarea sustenabilă în domeniul energiei și al climei, pentru a difuza cele mai bune exemple de atenuare a schimbărilor climatice și de adaptare la acestea și pentru a-și împărtăși cunoștințele despre instrumentele financiare inovatoare ale Uniunii destinate sprijinirii investițiilor sustenabile în domeniul energiei.
Acțiunea pregătitoare presupune analiza bunelor practici de planificare sustenabilă în domeniul energiei și al climei existente în sate și în zonele rurale și elaborarea unor strategii inovatoare integrate pentru mediul rural care să trateze în mod adecvat accesul la energie și sărăcia energetică, atenuarea schimbărilor climatice și reducerea emisiilor de gaze cu efect de seră, precum și adaptarea zonelor rurale la schimbările climatice.
Aceste strategii ar trebui să fie în concordanță cu strategia „O planetă curată pentru toți” [Comunicare a Comisiei către Parlamentul European, Consiliul European, Consiliu, Comitetul Economic și Social European, Comitetul Regiunilor și Banca Europeană de Investiții din 28 noiembrie 2018 intitulată „O planetă curată pentru toți – O viziune europeană strategică pe termen lung pentru o economie prosperă, modernă, competitivă și neutră” [COM(2018) 773 final]] și cu pachetul „Energie curată pentru toți europenii” [Comunicarea Comisiei către Parlamentul European, Consiliu, Comitetul Social și Economic European, Comitetul Regiunilor și Banca Europeană de Investiții din 30 noiembrie 2016 intitulată „Energie curată pentru toți europenii” [COM(2016) 860 final]], precum și cu obiectivele de dezvoltare durabilă ale ONU și cu obiectivele programului „Energie durabilă pentru toți”.
În sfârșit, sunt prevăzute dispoziții pentru monitorizarea, raportarea și verificarea transparentă a emisiilor de gaze cu efect de seră, în conformitate cu cerințele Convenției-cadru a Națiunilor Unite asupra schimbărilor climatice.
PA 02 20 03
Acțiune pregătitoare — Inteligența artificială și volumele mari de date în transformarea digitală a administrațiilor publice în Europa: o platformă europeană a regiunilor Cifre (Credite diferențiate) Credite 2022 Angajamente
p.m.
Credite 2021 Plăți
255 000
Execuție 2020
Angajamente
Plăți
p.m.
p.m.
Angajamente
Plăți
850 000,—
0,—
Comentarii Acest credit este destinat să acopere angajamentele restante din anii precedenți din cadrul acțiunii pregătitoare.
Acțiunea pregătitoare instituie o platformă europeană a regiunilor în domeniile inteligenței artificiale (IA) și al volumelor mari de date (BD), pentru a consolida eficiența administrației publice și serviciile centrate pe utilizator.
Integrarea rapidă a tehnologiilor digitale prezintă o serie de provocări pentru autoritățile naționale, regionale și locale.
Un aspect important al acestei transformări se referă la așteptările cetățenilor și ale întreprinderilor cu privire la interacțiunea lor cu autoritățile.
Prin urmare, este necesară transformarea digitală a autorităților pentru a face față acestei provocări.
Administrațiile publice trebuie să își schimbe modul de lucru și de organizare.
Acestea trebuie să asigure competențele necesare pentru a utiliza noile instrumente digitale; trebuie să lucreze în colaborare și să intre în dialog cu cetățenii și cu întreprinderile.